Jul 13,2017
రూ.1000కోట్లు సమీకరించనున్న ఆంధ్రాబ్యాంకు
న్యూఢిల్లీ: ప్రభుత్వ రంగ బ్యాంకింగ్‌ సంస్థ ఆంధ్రాబ్యాంక్‌ డిసెంబరు నాటికి అర్హత కలిగిన సంస్థాగత ప్లేస్‌మెంట్ల (క్విప్‌) ద్వారా దాదాపు రూ.800-1000 కోట్ల మేర నిధులను సమీకరించే యోచనలో ఉంది. క్విప్‌ ద్వారా నిధుల సమీకరణకు సంబంధించిన ప్రతిపాదనకు త్వరలోనే బోర్డు సమ్మతి లభించే అవకాశం ఉన్నట్టుగా బ్యాంక్‌ సీనియర్‌ అధికారి ఒకరు తెలిపారు. అనుమతులు రాగానే అయిదు నెలల్లోగా (డిసెంబరులోగా) క్వీప్‌ ఇష్యూను పూర్తి చేసే యోచనలో ఉన్నట్టుగా సదరు అధికారి వివరించారు. బ్యాంకు తాజాగా చేపట్టనున్న క్విప్‌తో ఆంధ్రా బ్యాంక్‌లో సర్కారు వాటా 60 శాతం దిగువకు చేరనుంది. ప్రభుత్వం చేపట్టిన బ్యాంకుల మూలధనీకరణ చర్యలో భాగంగా ఆంధ్రాబ్యాంకునకు దాదాపు రూ.1,100 కోట్ల సర్కారు సాయం అందింది.
మీ స్నేహితులకు రికమెండ్ చెయ్యండి